
ŠILUTĖS RAJONO SAVIVALDYBĖS
TARYBA


DĖL IŠLAIDŲ MAITINIMUI, MEDIKAMENTAMS, PATALYNEI IR APRANGAI 
2024 METŲ FINANSINIŲ NORMATYVŲ NUSTATYMO ŠILUTĖS RAJONO SAVIVALDYBĖS SOCIALINIŲ PASLAUGŲ ĮSTAIGOSE

2023 m.                  d. Nr. T1-
Šilutė


Vadovaudamasi Lietuvos Respublikos vietos savivaldos įstatymo 15 straipsnio 2 dalies 29 punktu, Socialinių paslaugų finansavimo ir lėšų apskaičiavimo metodikos, patvirtintos Lietuvos Respublikos Vyriausybės 2006 m. spalio 10 d. nutarimu Nr. 978 „Dėl Socialinių paslaugų finansavimo ir lėšų apskaičiavimo metodikos patvirtinimo“ 28 punktu,  Šilutės rajono savivaldybės taryba                       n u s p r e n d ž i a:
1.  Tvirtinti šiuos 2024 metų finansinius normatyvus socialinių paslaugų įstaigose:
1.1. Maitinimo išlaidų finansinius normatyvus vienam asmeniui: 
1.1.1. Šilutės socialinės globos namuose – 5,50 Eur per parą.
1.1.2. Vaiko gerovės ir globos centro Bendruomeniniuose vaikų globos namuose ikimokyklinio ir mokyklinio amžiaus vaikui – 6,00 Eur per parą;
1.1.3. Vaiko gerovės ir globos centro Vaikų dienos centre mokyklinio amžiaus vaikui – 2,00 Eur per dieną;
1.1.4. Šilutės socialinių paslaugų centre – 4,00 Eur per dieną;
1.1.5. maitinimo išlaidos per parą vienam asmeniui gali svyruoti nuo mitybos išlaidų finansinių normatyvų 0,20 Eur, tačiau vieno mėnesio faktinių mitybos išlaidų, tenkančių vienam asmeniui per parą, vidurkis turi atitikti mitybos išlaidų finansinius normatyvus.
1.2. Išlaidų medikamentams ir slaugos priemonėms finansinius normatyvus vienam asmeniui per parą:
1.2.1. Šilutės socialinės globos namuose – 4,00 Eur, iš jų:
1.2.1.1. medikamentams – 1,38 Eur;
1.2.1.2. slaugos priemonėms – 2,23 Eur;
1.2.1.3. asmens higienos priemonėms – 0,39 Eur;
1.2.2. Vaiko gerovės ir globos centro Bendruomeniniuose vaikų globos namuose medikamentams ir slaugos priemonėms – 0,35 Eur.
1.3. Išlaidų patalynei finansinius normatyvus vienam asmeniui per metus:
1.3.1. Šilutės socialinės globos namuose – 65,00 Eur;
1.3.2. Vaiko gerovės ir globos centro Bendruomeniniuose vaikų globos namuose – 25,00 Eur.
1.4. Išlaidų aprangai finansinius normatyvus vienam asmeniui per metus:
1.4.1. Šilutės socialinės globos namuose – 43,00 Eur;
1.4.2. Vaiko gerovės ir globos centro Bendruomeniniuose vaikų globos namuose – 375,00 Eur.
2. Nustatyti, kad šis sprendimas įsigalioja 2024 m. sausio 1 d. 
3. Paskelbti šį sprendimą Šilutės rajono savivaldybės interneto svetainėje www.silute.lt. 



Savivaldybės meras				                         Vytautas Laurinaitis

